Afrikos valstybės (pažymėtos raudonai), kurių vėliavos yra panafrikinių spalvų. 
**Panafrikinės spalvos** (angl. *Pan-African colours*) – trijų spalvų rinkinys, naudojamas Afrikos valstybių bei afroamerikiečių organizacijų vėliavose ir emblemose ir simbolizuojantis panafrikanizmo ideologiją. Yra du panafrikinių spalvų rinkiniai:

* žalia, geltona, raudona – pagal Etiopijos vėliavos spalvas;
* raudona, žalia, juoda – pagal JAV įkurtos juodaodžių organizacijos UNIA (*Universal Negro Improvement Association*).

Panafrikines spalvas savo veikloje naudoja ir rastafaristinės organizacijos.

Etiopijos spalvos
-----------------

Tradicinė Etiopijos vėliava, tokia naudota 1975-1996 m. Padarė įtaką daugelio Afrikos valstybių vėliavoms.
Etiopijos vėliavos spalvos – žalia, geltona ir raudona – aptinkamos daugelio Afrikos valstybių vėliavose.

Etiopijos spalvų įtaka aiškinama tuo, kad Etiopija yra vienintelė Afrikos valstybė, išlikusi nepriklausoma (išskyrus trumpą laikotarpį, kai buvo okupuota Italijos). Tuo Etiopija tapo pavyzdžiu naujai susidarančioms nepriklausomoms Afrikos valstybėms. Pirmoji Afrikos valstybė, perėmusi Etiopijos vėliavos spalvas buvo Gana (1957 m.).

UNIA spalvos
------------

*Pagrindinis straipsnis – Panafrikos vėliava*.
UNIA ar Panafrikos vėliava.
M. Garvėjaus įkurtos organizacijos UNIA nuostatai apibrėžė raudoną, juodą ir žalią spalvas kaip panafrikines spalvas: „raudona atstovauja kilnų kraują, kuris vienija visus afrikinės kilmės žmones, juoda spalva – žmones, žalia spalva – turtingas Afrikos žemes". Spalvos oficialiai priimtos buvo 1920 m. rugpjūčio 13 d. Niujorke (JAV).

Alternatyvūs aiškinimai:

* *H. Vinton Plummer* (UNIA Viešumo ir propagandos biuro direktorius): „Raudona žymi kraujo sodrumą; juoda simbolizuoja milijonus negrų (*millions of Negroes*), pasklidusių Žemės rutulyje; žalia skirta priminti žaliuojančią Afriką". (1921 m.)
* M. Garvėjus (pagal *Charles Mowbray White*) šią trispalvę aprašė ir taip: „Raudona išreiškia simpatijas pasaulio raudoniesiems, žalia – simpatijas airiams, bekovojantiems už savo nepriklausomybę, juoda – žymi negrus". Kitą kartą Garvėjus pareiškė, kad raudona, juoda ir žalia trispalvė išreiškia „juodąją rasę tarp kraujo ir gamtos, kovojančią dėl savo teisių".

Dabartinės panafrikinių spalvų vėliavos
---------------------------------------

Žemiau parodytos oficialios vėliavos su vienu ar abiem panafrikinių spalvų rinkiniais.

### Afrika

* AngolaAngola
* BeninasBeninas
* Burkina FasasBurkina Fasas
* KamerūnasKamerūnas
* Centrinės Afrikos RespublikaCentrinės Afrikos Respublika
* Kongo respublikaKongo respublika
* GanaGana
* GvinėjaGvinėja
* Bisau GvinėjaBisau Gvinėja
* KenijaKenija
* LibijaLibija
* MalavisMalavis
* MalisMalis
* MozambikasMozambikas
* San Tomė ir PrinsipėSan Tomė ir Prinsipė
* SenegalasSenegalas
* Pietų Afrikos RespublikaPietų Afrikos Respublika
* Pietų SudanasPietų Sudanas
* SudanasSudanas
* TanzanijaTanzanija
* TogasTogas
* UgandaUganda
* ZambijaZambija
* ZimbabveZimbabve

### Karibų regionas

* GrenadaGrenada
* JamaikaJamaika
* Sent Kitsas ir NevisSent Kitsas ir Nevis
* Trinidadas ir TobagasTrinidadas ir Tobagas

Buvusios panafrikinių spalvų vėliavos
-------------------------------------

Vėliavos šalių, kurios anksčiau turėjo panafrikinių spalvų vėliavas.

* Ruanda (1961–2001)Ruanda (1961–2001)
* Zairas (1971–1997)Zairas (1971–1997)
* Žaliojo Kyšulio Respublika (1975-1992)Žaliojo Kyšulio Respublika (1975-1992)

Panafrikinių spalvų buvusių valstybių vėliavos
----------------------------------------------

* Biafra (1967–1970)Biafra (1967–1970)
* Pietų Kasajus (1960–1961)Pietų Kasajus (1960–1961)
* Zimbabvė Rodezija (1979)Zimbabvė Rodezija (1979)

Nuorodos
--------

1. ↑  The Marcus Garvey and Universal Negro Improvement Association Papers Archyvuota kopija 2016-03-05 iš Wayback Machine projekto.